Diari Oficial de la Generalitat Valenciana


Sumari del DOGV 3866, del 27-10-2000 (2000/8483)

ORDRE de 29 de setembre de 2000, de la Conselleria de Justícia i Administracions Públiques, per la qual s'aprova la classificació del lloc de tresoreria de l'Ajuntament d'Onda com a reservat a funcionaris amb habilitació de caràcter nacional pertanyents a la subescala d'Intervenció-Tresoreria.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3866

Data del DOGV
:   27-10-2000

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2000/8483


Data del document
:   29-09-2000

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Onda
    * administració local
    * comptable

ORDRE de 29 de setembre de 2000, de la Conselleria de Justícia i Administracions Públiques, per la qual s'aprova la classificació del lloc de tresoreria de l'Ajuntament d'Onda com a reservat a funcionaris amb habilitació de caràcter nacional pertanyents a la subescala d'Intervenció-Tresoreria. [2000/X8483]
  
Per Resolució de 19 de gener de 1994, del director general de Funció Pública, es va autoritzar l'exercici del lloc de tresoreria de l'Ajuntament d'Onda per un funcionari de la corporació qualificat com cal, i el dit nomenament va recaure en el senyor Fernando Ozcáriz Alós.
  
Mitjançant Acord Plenari de l'Ajuntament d'Onda, de data 26 de juny de 2000, se sol·licita a aquesta Conselleria de Justícia i Administracions Públiques la classificació del lloc de tresoreria de l'Ajuntament d'Onda com a reservat a funcionaris amb habilitació de caràcter nacional pertanyents a la subescala d'Intervenció-Tresoreria.
  
No consta en l'expedient certificat expedit per la Secretaria General de la corporació acreditativa del tràmit d'audiència a l'interessat davant la mort del funcionari que exercia les funcions de tresoreria.
  
Vist allò que s'ha disposat en l'article 2 f) del Reial Decret 1.732/1994, de 29 de juliol, sobre l'obligatorietat en les corporacions locals amb secretaria de classe primera de crear el lloc de tresoreria reservat a funcionaris pertanyents a la subescala d'Intervenció'Tresoreria.
  
Per tant, i en ús de les competències atribuïdes per l'article 2.2 a) del Decret 159/1997, de 29 d'abril, del Govern Valencià, pel qual s'aprova el Reglament regulador de la competències de la Generalitat Valenciana relatives als funcionaris d'administració local amb habilitació de caràcter nacional,
  
ORDENE
  
I. Revocar l'autorització per a l'exercici del lloc de tresoreria de l'Ajuntament d'Onda per funcionari de la corporació qualificat com cal, atorgada per Resolució del director general de Funció Pública, de 19 de gener de 1994.
  
II. Classificar el lloc de tresoreria de l'Ajuntament d'Onda com a reservat a funcionaris amb habilitació de caràcter nacional pertanyents a la subescala d'Intervenció'Tresoreria, sense perjuí d'allò que s'ha previst en l'apartat 2 f) de la disposició transitòria primera del Reial Decret 1.174/1987.
  
Contra aquesta ordre que posa fi a la via administrativa, es podrà interposar, potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà al de la seua publicació, o bé, recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà al de la seua publicació. Tot això de conformitat amb allò que s'ha establit en els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 29 de setembre de 2000
  
El conseller de Justícia i Administracions Publiques,
  
CARLOS GONZÁLEZ CEPEDA